Πάπας Μαρίνος Α΄

Ο Πάπας Μαρίνος Α΄ (Pope Marinus I, 830 - 15 Μαΐου 884) ήταν Πάπας της Ρώμης και κυβερνήτης στα Παπικά Κράτη (16 Δεκεμβρίου 882 - 15 Μαΐου 884). Την εποχή που ανέβηκε στον παπικό θρόνο ήταν ήδη επίσκοπος και υπηρετούσε ως Παπικός Λεγάτος στην Κωνσταντινούπολη.

Πρώτα χρόνια

Ο Πάπας Μαρίνος Α΄ γεννήθηκε στο Γκαλλέσε και ήταν γιος ιερέα. Οι ειδικότητες του με την Ελληνική Ορθόδοξη Εκκλησία ήταν άριστες, για τον λόγο αυτό την εποχή που υπηρετούσε ως Υποδιάκονος υποδέχθηκε τους απεσταλμένους του αυτοκράτορα Μιχαήλ Γ΄ (860).Levillain, Philippe; O'Malley, John W., eds. (2002). "Marinus I". The Papacy: Gaius-Proxies. Psychology Press. σσ. 969–970 Ο Πάπας Νικόλαος Α΄ τον όρισε Διάκονο (866) και τον έστειλε στην Κωνσταντινούπολη την εποχή που βρισκόταν σε συζήτηση ο Εκχριστιανισμός των Βουλγάρων.McBrien, Richard P. (2000). Lives of the Popes: The Pontiffs from St. Peter to Benedict XVI. HarperCollins. σ. 142 Ο Πάπας Αδριανός Β΄ τον έστειλε ξανά στην Κωνσταντινούπολη (869), προέδρευσε στην Δ΄ Οικουμενική Σύνοδο της Καθολικής Εκκλησίας η οποία αποφάσισε την εκθρόνιση του Πατριάρχη Φωτίου Α΄. Η δημοτικότητα του έγινε τεράστια και διορίστηκε επίσκοπος του Κερβετερί, δεν ήθελαν να γίνει αρχιεπίσκοπος της Βουλγαρίας επειδή ήταν ένας από τους ευνοούμενους του βασιλέως Βόρις Α΄ της Βουλγαρίας.Chisholm, Hugh, ed. (1911). "Marinus s.v. Marinus I.". Encyclopædia Britannica. Τομ. 17 (11th ed.). Cambridge University Press. σσ. 721–722 Οι τρεις Πάπες που προηγήθηκαν έστελναν τον Μαρίνο στην Κωνσταντινούπολη με στόχο να επιλύσουν τις διαμάχες που είχαν ξεκινήσει με τον Πατριάρχη Φώτιο. Ο προκάτοχος του Πάπας Ιωάννης Η΄ τον έστειλε στον Αθανάσιο Β΄ της Νάπολης ώστε να τον προειδοποιήσει να μην προχωρήσει σε εμπορικές σχέσεις με το Εμιράτο της Σικελίας.Philippe Levillain (1 Jan 2002). The Papacy: Gaius-Proxies (illustrated ed.). Psychology Press, σ. 969 Την ίδια περίοδο διετέλεσε θησαυροφύλακας στην Αγία Έδρα.

Παποσύνη

Ο Πάπας Μαρίνος Α΄ εξελέγη νέος Πάπας μετά την δολοφονία του Ιωάννη Η΄ (16 Δεκεμβρίου 882). Η εκλογή του αμφισβητήθηκε επειδή ήταν ήδη επίσκοπος και απαγορευόταν σύμφωνα με τους θρησκευτικούς κανόνες η μετακίνηση του σε άλλη έδρα. Οι πρώτες του ενέργειες ήταν η αποκατάσταση του μετέπειτα Πάπα Φορμόζου ως Καρδιναλίου-επισκόπου του Πόρτου και ο αναθεματισμός του Φωτίου.https://web.archive.org/web/20120201145428/http://saints.sqpn.com/ncd05077.htm Λόγω του μεγάλου σεβασμού του οποίου είχε απέναντι στον Μέγα Αλφρέδο απελευθέρωσε από φόρους τους Αγγλοσάξονες που ζούσαν στην Ρώμη, του έστειλε επίσης ως δώρο και ένα κομμάτι του Τιμίου Σταυρού του Ιησού.Studies in the Early History of Shaftesbury Abbey, Dorset County Council, 1999 Ο Μαρίνος Α΄ πέθανε (15 Μαΐου 884) και τάφηκε στην Βασιλική του Αγίου Πέτρου, τον διαδέχθηκε ο Πάπας Αδριανός Γ΄. Λόγω της ομοιότητας των ονομάτων τους ο Πάπας Μαρίνος Α΄ και ο Πάπας Μαρίνος Β΄ καταγράφονται πολλές φορές εσφαλμένα ως Πάπας Μαρίνος Β΄ και Πάπας Μαρίνος Γ΄.Herbermann, Charles, ed. (1913). "Pope Marinus I". Catholic Encyclopedia. New York: Robert Appleton Company

Παραπομπές

Πηγές

Philippe Levillain (1 Jan 2002). The Papacy: Gaius-Proxies (illustrated ed.). Psychology Press. 
Dvornik, Francis (1948). The Photian Schism: History and Legend. Cambridge, UK: Cambridge University Press



Κατηγορία:Πάπες
Κατηγορία:Ιταλοί Πάπες
Κατηγορία:Πάπες 9ου αιώνα